**Z Á P I S N I C A**

napísaná na 2. zasadnutí Obecného zastupiteľstva v Tomášikove

dňa 28. februára 2018

Prítomní:

Podľa priloženej prezenčnej listiny

2. zasadnutie Obecného zastupiteľstva v  Tomášikove otvoril a viedol PhDr. Zoltán Horváth, starosta obce, ktorý privítal poslancov. Konštatoval, že všetci prítomní dostali pozvánku, ktorá obsahovala program rokovania. Zasadnutia sa zúčastnili 7-mi poslanci, takže OZ bolo uznášaniaschopné vo všetkých bodoch rokovania. Pán starosta vyzval členov OZ, či majú pripomienky alebo doplnky k programu rokovania. Nakoľko poslanci nemali doplnky ani pripomienky, program bol schválený nasledovne:

1. Zahájenie

2. Voľba návrhovej komisie

3. Kontrola plnenia vlastných uznesení

4. Plnenie rozpočtu k 31.12.2017 a úprava rozpočtu

5. Schválenie záverečného účtu obce

6. Priebežné hodnotenie projektov

7. Predaj nehnuteľnosti verejnou vyhláškou

8. Žiadosti

9. Rôzne

10. Diskusia

11. Záver

Po schválení programu jeho jednotlivé body boli prerokované nasledovne:

2. Voľba návrhovej komisie

–––––––––––––––––––––––

Starosta obce predložil návrh na zloženie návrhovej komisie nasledovne: p.Rémay, p.Horváth a p.Varga. K predloženému návrhu zloženia návrhovej komisie neboli žiadne pripomienky, ani doplňujúce návrhy.

Z celkového počtu poslancov 9, prítomných poslancov je: , 7 ktorí schválili zloženie komisie

Za: 7 Proti: 0 Zdržal sa: 0

3. Kontrola plnenia vlastných uznesení

––––––––––––––––––––––––––––––––

Členovia OZ nemali pripomienky ani dotazy k plneniu vlastných uznesení. Uznesenia z 1. zasadnutia OZ v Tomášikove berú na vedomie.

Z celkového počtu poslancov 9, prítomných poslancov je: 7, ktorí kontrolu plnenia vlastných uznesení berú na vedomie.

Za: 7 Proti: 0 Zdržal sa: 0

4. Plnenie rozpočtu k 31.12.2017 a úprava rozpočtu

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K tomuto bodu členovia OZ obdržali prehľad o plnení príjmov a výdavkov za obdobie od 1.10.2017 do 31.12.2017. Ekonómka obecného úradu p. Mgr. Kosárová na dotazy poslancov podľa jednotlivých kapitol informovala plnenie rozpočtu. Prehľad je prílohou zápisnice.

P. Kosárová navrhla členom OZ vykonať úpravu rozpočtu v príjmovej aj vo výdavkovej časti rozpočtu. Návrh je prílohou zápisnice.

Z celkového počtu poslancov 9, prítomných poslancov je: 7, ktorí schválili plnenie rozpočtu ako i úpravu rozpočtu.

Za: 7 Proti: 0 Zdržal sa: 0

5. Schválenie záverečného účtu obce

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K tomuto bodu členovia OZ obdržali vypracovaný návrh záverečného účtu obce za rok 2017. Po pripomienkach poslanci schválili záverečný účet obce za rok 2017 podľa predloženého návrhu bez výhrad. Návrh záverečného účtu za rok 2016 je prílohou zápisnice. Z celkového počtu poslancov 9, prítomných poslancov je: 7, ktorí schválili záverečný účet obce bez výhrad.

Za: 7 Proti: 0 Zdržal sa: 0

6. Priebežné hodnotenie projektov

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V tomto bode pán starosta informoval prítomných s vypracovanými projektmi, ktoré boli odovzdané v minulom aj v tomto roku:

* Zvýšenie energetickej hospodárnosti budovy obecného úradu na ktoré verejné

obstarávanie sa dokončí do 15. marca a bude odovzdané na kontrolu

- Zberný dvor – stavebné povolenie je právoplatné, je vypísané nové verejné obstarávanie na výber dodávateľa stavby. OZ schvaľuje podanie žiadosti o NFP formou dotácie na projekt:

-„ Vybudovanie zberného dvora“ so spolufinancovaním oprávnených výdavkov projektu v sume 5 %.

- kód výzvy: OPKZP-PO1-SC111-2017-33

- V oblasti kultúry boli odovzdané 3 projekty a to na ministerstvo kultúry „Po stopách maďarskej kultúry! Tallósi zenei fesztivál – Tomášikovský hudobný festival

- Citizenship – program Europa pre občanov – družobné partnerstvá miest

- Projekt „A  magyar kultúráért és oktatásért“ bol podaný do nadácie Gábora Bethlena

v Maďarsku

-Projekt v  oblasti prevencie kriminality pre rok 2018 z  výzvy Rady vlády SR na realizáciu kamerového systému v obci

-Projekt rekonštrukcie príjazdovej cesty ku kultúrnej pamiatke Mlyn – v rámci projektu

„ Rôzne tváre našej histórie“ – cezhraničná spolupráca projekt sa pokračuje

Pán starosta informoval prítomných, že väčšinu projektov vypracováva spoločnosť zo Šale VF Project & Marketing.

Z celkového počtu poslancov 9, prítomných poslancov je: 7, ktorí priebežné hodnotenie projektov berú na vedomie.

Za: 7 Proti: 0 Zdržal sa: 0

7. Predaj nehnuteľnosti verejnou vyhláškou

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

K tomuto bodu správu podal správu pán starosta. Konštatoval, že sú podané dve žiadosti o predaj nehnuteľnosti pod súp.č. 83. Navrhol poslancom predať nehnuteľnosť verejnou vyhláškou.

Z celkového počtu poslancov 9, prítomných poslancov je: 7, ktorí schválili predať nehnuteľnosť verejnou vyhláškou.

Za: 7 Proti: 0 Zdržal sa: 0

8. Žiadosti

\_\_\_\_\_\_\_\_\_\_\_

1/ Brigita Richterová bytom Tomášikovo č. 478 žiada o dokončenie opravy vonkajšej steny obytného bytu, ktorá bola opravená v roku 2016 a o opravu prístrešku na smetné nádoby pri obytných bytoch

Z celkového počtu poslancov 9, prítomných poslancov je: 7

Za: 7 Proti: 0 Zdržal sa: 0

2/ Anna Skalnická, Čierna Voda, Hlavná 155 žiada obecné zastupiteľstvo o pridelenie nájomného bytu. OZ žiadosť eviduje.

Z celkového počtu poslancov 9, prítomných poslancov je: 7.

Za: 7 Proti: 0 Zdržal sa: 0

3/ Klaudia Feketeová, bytom Horné Saliby žiada obecné zastupiteľstvo o prijatie do pracovného pomeru ako vychovávateľka v materskej škole.

OZ žiadosť eviduje a odstúpi do ZŠ s MŠ s VJM v Tomášikovo.

Z celkového počtu poslancov 9, prítomných poslancov je: 7.

Za: 7 Proti: 0 Zdržal sa: 0

4/ Ing. Andrea Drozdová bytom Tomášikovo č. 151 žiada obecné zastupiteľstvo o prijatie do pracovného pomeru ako administratívna pracovníčka na obecnom úrade.

OZ žiadosť schvaľuje s nástupom od 15. marca 2018 na dobu určitú do 31.12.2018

Z celkového počtu poslancov 9, prítomných poslancov je: 7.

Za: 7 Proti: 0 Zdržal sa: 0

5/ Domus n.o. so sídlom Farná 518 ako neverejný poskytovateľ sociálnej služby žiada

obecné zastupiteľstvo o poskytovanie finančného príspevku na prevádzku poskytovanej sociálnej služby

OZ žiadosť odstúpi na prekonzultáciu právníčke obce.

Z celkového počtu poslancov 9, prítomných poslancov je: 7.

Za: 7 Proti: 0 Zdržal sa: 0

9. Rôzne

\_\_\_\_\_\_\_\_

V tomto bode pán starosta informoval prítomných o vykonaní 12 hodinovej bežeckej akcií v krajinárskom parku, ktoré sa budú konať 9. júna 2018 v organizovaní s RoniRun Clubom Horné Saliby a RBC Tomášikovo. Účelom akcie, je prilákať čo najviac ľudí do prírody a motivovať každého na pohyb v prírode.

10. Diskusia

\_\_\_\_\_\_\_\_\_\_\_

V diskusnom príspevku pán starosta oboznámil poslancov, že na základe dohody pán Pápai z Dunajského Klátova odstráni kalamitné platánové drevo z krajinárskeho parku za odplatu odvozu platánového dreva. Hrubšie kmene stromu obec si dá rozrezať a v krajinárskom parku podľa projektu sa prichystajú lavice na oddych pre obyvateľov a mladé mamičky s deťmi.

V ďalšom príspevku pán starosta informoval prítomných o uskutočnení sprievodu veteránových áut, ktorý sa bude konať 4. augusta 2018. Po sprievode veterán autá budú vystavené v krajinárskom parku.

Pán Varga informoval poslancov o uskutočnení okresnej súťaže malých požiarnikov.

Pani Kohútová, zástupkyňa starostu obce oznámila termín dňa obce, ktorý sa bude konať 7. júla 2018.

11. Záver

\_\_\_\_\_\_\_\_\_

Nakoľko body programu boli vyčerpané, starosta poďakoval prítomným za účasť a rokovanie OZ ukončil.

PhDr. Horváth Zoltán Kohútová Otília

starosta obce zástupkyňa starostu obce

Overovatelia:

**UZNESENIA**

**z  2. zasadnutia Obecného zastupiteľstva v Tomášikove**

**konaného dňa 28. februára 2018**

Obecné zastupiteľstvo v Tomášikove na svojom 2. zasadnutí dňa 28. februára 2018 prerokovalo návrhy a žiadosti v zmysle programu rokovania a prijíma nasledovné uznesenia

K bodu č. 3

**Uznesenie č. 198-OZ/2018**

**---------------------------------**

Obecné zastupiteľstvo v Tomášikove

b e r i e n a  v e d o m i e

kontrolu plnenia vlastných uznesení

K bodu č. 4

**Uznesenie č. 199-OZ/2018/1**

**--------------------------------------**

Obecné zastupiteľstvo v Tomášikove

s c h v a ľ u j e

plnenie rozpočtu k 31.12.2017 bez výhrad

**Uznesenie č. 199-OZ/2018/2**

**--------------------------------------**

Obecné zastupiteľstvo v Tomášikove

s c h v a ľ u j e

úpravu rozpočtu nasledovne:

* Príjmová časť: prenesené kompetencie na školstvo + 26.000,- Eur

daň územnej samospráve + 3.000,- Eur

predaj pozemku + 75.000,- Eur

* Výdavková časť: nájom za komunikač.infraštruktúru + 1.300,- Eur

nákup pozemku + 430,- Eur

nákup špec.strojov a prístrojov + 3.900,- Eur

splátka z bankového úveru + 75.000,- Eur

K bodu č. 5

**Uznesenie č. 200-OZ/2018**

**---------------------------------**

Obecné zastupiteľstvo v Tomášikove

s c h v a ľ u j e

záverečný účet obce za rok 2017

bez výhrad.

K bodu č. 6

**Uznesenie č. 201-OZ/2018**

**---------------------------------**

Obecné zastupiteľstvo v Tomášikove

b e r i e n a  v e d o m i e

priebežné hodnotenie projektov a

s c h v a ľ u j e

podanie žiadosti o NFP formou dotácie na projekt:

-„ Vybudovanie zberného dvora“ so spolufinancovaním oprávnených výdavkov projektu v sume 5 %.

- kód výzvy: OPKZP-PO1-SC111-2017-33

K bodu č. 7

**Uznesenie č. 202-OZ/2018**

**---------------------------------------------**

Obecné zastupiteľstvo v Tomášikove

s c h v a ľ u j e

predaj nehnuteľnosti pod súp.č. 83 verejnou vyhláškou.

K bodu č. 8

**Uznesenie č. 203-OZ/2018/1**

**----------------------------------------------**

Obecné zastupiteľstvo v Tomášikove

o d k l a d á

obci vyhovieť žiadosti na dokončenie opravy vonkajšej steny

obytného bytu pre Richterovú Brigitu bytom Tomášikovo č. 478

a o opravu prístrešku na smetné nádoby

pri obytných bytoch č. 477 a 478.

**Uznesenie č. 203-OZ/2018/2**

**----------------------------------------------**

Obecné zastupiteľstvo v Tomášikove

e v i d u j e

žiadosť o pridelenie obecného nájomného bytu

pre Annu Skalnickú, Čierna Voda, Hlavná 155.

a bude skúmať pravidelný príjem žiadateľa.

**Uznesenie č. 203-OZ/2018/3**

**----------------------------------------------**

Obecné zastupiteľstvo v Tomášikove

e v i d u j e

žiadosť Klaudií Feketeovej bytom Horné Saliby o prijatie

do pracovného pomeru ako vychovávateľka

v materskej škole a odstúpi do ZŠ s MŠ s VJM v Tomášikovo

**Uznesenie č. 203-OZ/2018/4**

**--------------------------------------------**

Obecné zastupiteľstvo v Tomášikove

s c h v a ľ u j e

žiadosť Ing. Andrei Drozdovej bytom Tomášikovo č. 151

o prijatie do pracovného pomeru ako administratívna pracovníčka

na obecnom úrade s nástupom od 15. marca 2018 na dobu určitú do 31.12.2018

**Uznesenie č. 203-OZ/2018/5**

**----------------------------------------------**

Obecné zastupiteľstvo v Tomášikove

o d s t ú p i

žiadosť Domus n.o. so sídlom Farná 518 ako neverejného poskytovateľa

sociálnej služby o poskytovanie finančného príspevku na prevádzku

poskytovanej sociálnej služby na prekonzultáciu právničke obce

PhDr. Horváth Zoltán Kohútová Otília

starosta obce zástupkyňa starostu obce

Overovatelia: